CELEX: 31984D0171
Language: el
Date: 1984-03-16 00:00:00
Title: 84/171/ΕΟΚ: Απόφαση της Επιτροπής της 16ης Μαρτίου 1984 για δεύτερη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου

Avis juridique important

|

31984D0171

84/171/ΕΟΚ: Απόφαση της Επιτροπής της 16ης Μαρτίου 1984 για δεύτερη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου  

Επίσημη Εφημερίδα αριθ. L 085 της 28/03/1984 σ. 0043 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Μαρτίου 1984  για δεύτερη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου  (84/171/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινωτικών συναλλαγών νωπών κρεάτων (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 8,  Εκτιμώντας:  ότι, ύστερα από την επιζωοτία κλασικής πανώλης των χοίρων που εκδηλώθηκε διαδοχικά σε ορισμένα τμήματα του εδάφους της Κοινότητας, το Συμβούλιο ενέκρινε, στις 10 Ιανουαρίου 1984, την απόφαση 84/10/ΕΟΚ (3), σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κέατα·  ότι, από τότε, η εξέλιξη της ασθένειας κατέστησε αναγκαία την τροποποίηση, με την απόφαση 84/97/ΕΟΚ (4), της εδαφικής ισχύος των μέτρων που εφαρμόζονται στις ενδοκοινοτικές συναλλαγές νωπών κρεάτων·  ότι η εμμονή της ασθένειας και εμφάνιση νέων εστιών σε ορισμένα τμήματα του εδάφους απαιτούν την επέκταση των μέτρων σ ' αυτά τα τμήματα του εδάφους·  ότι ορισμένα κράτη μέλη έλαβαν προστατευτικά μέτρα επί του προκειμένου· ότι είναι σκόπιμο να λάβουν όλα τα κράτη μέλη τα απαραίτητα και συντονισμένα μέτρα για να αντιμετωπίσουν την ασθένεια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/10/ΕΟΚ τροποποιείται ως εξής:  1. Η ένδειξη που προβλέπεται στο άρθρο 2 αντικαθίσταται από την ακόλουθη ένδειξη:  «Κρέατα που πληρούν τους όρους της απόφασης 84/10/ΕΟΚ, όπως τροποποιήθηκε τελευταία από την απόφαση 84/171/ΕΟΚ της Επιτροπής της 16ης Μαρτίου 1984».  2. Οι ζώνες που αφορούν την Ομοσπονδιακή Δημοκρατία της Γερμανίας, οι οποίες οριοθετούνται στο παράρτημα, αντικαθίστανται από τις εξής ζώνες:  «ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  Η περιοχή του Muenster· το τμήμα του εδάφους της περιοχής του Weser-Ems που αποτελείται από τα Kreise των Grafschaft Bentheim, Emsland, Clopenburg, Osnabrueck-Land, Osnabrueck-Stadt, Veschta και Oldenburg-Land· στην περιοχή του Dusseldorf, το Kreis του Soes· στην υπόλοιπη περιοχή μια ζώνη 2 χιλιομέτρων γύρω από κάθε εστία κλασικής πανώλης.»  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την  παρούσα απόφαση. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 24.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 11 της 14. 1. 1984, σ. 33.  (4) ΕΕ αριθ. L 51 της 22. 2. 1984, σ. 22.